CELEX: 62013TN0463
Language: hu
Date: 2013-08-30 00:00:00
Title: T-463/13. sz. ügy: 2013. augusztus 30-án benyújtott kereset — Comunidad Autónoma de Galicia kontra Bizottság

19.10.2013   
            
            
               HU
            
            
               Az Európai Unió Hivatalos Lapja
            
            
               C 304/25
            
         2013. augusztus 30-án benyújtott kereset — Comunidad Autónoma de Galicia kontra Bizottság
   (T-463/13. sz. ügy)
   2013/C 304/43
   Az eljárás nyelve: spanyol
   
      Felek
   
   
      Felperes: Comunidad Autónoma de Galicia (Santiago de Compostela, Spanyolország) (képviselők: M. Lorenzo Outón és P. Egerique Mosquera ügyvédek)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a megtámadott határozatot, megállapítva, hogy a Comunidad Autónoma de Galicia esetében a végrehajtott intézkedések nem valósítottak meg jogellenes állami támogatást;
            
         
               —
            
            
               másodlagosan, a fenti kérelem elutasítása esetén, semmisítse meg a megtámadott határozatot annyiban, hogy állapítsa meg, a RETEGAL sem közvetlenül, sem közvetve nem részesült jogellenes állami támogatásban; és
            
         
               —
            
            
               az Európai Bizottságot kötelezze ezen eljárás költségeinek viselésére.
            
         
      Jogalapok és fontosabb érvek
   
   A jelen ügyben megtámadott határozat megegyezik a T-461/13. sz., Spanyolország kontra Bizottság ügyben, valamint a T-462/13. sz., Comunidad Autónoma del País Vasco és Itelazpi kontra Bizottság ügyben megtámadott határozattal.
   A jogalapok és fontosabb érvek megegyeznek az ezen ügyekben már hivatkozottakkal.
   A felperes különösen a következőkre hivatkozik:
   
               1.
            
            
               A Bizottság tévesen alkalmazta a jogot, amikor megállapította az EUMSZ 107. cikk (1) bekezdése értelmében vett állami támogatás fennállását.
            
         
               2.
            
            
               A Bizottság megsértette az EUMSZ 106. cikk (2) bekezdését, amikor megállapította, hogy a vitatott intézkedések nem összeegyeztethetők a belső piaccal.
            
         
               3.
            
            
               A Bizottság megsértette az EUMSZ 107. cikk (3) bekezdésének c) pontját annyiban, amennyiben a megtámadott határozatban — noha elismeri, hogy a szóban forgó állami szektorban strukturális hiány áll fenn, és a kérdéses állami beavatkozás közérdekű célt követ — az állami támogatást a technológiai semlegesség kritériumának megsértése miatt a belső piaccal összeegyeztethetetlennek minősíti.
            
         
               4.
            
            
               A Bizottság mérlegelési hibát követett el, amikor megállapította, hogy a RETEGAL — a Comunidad Autónoma de Galicia saját segédszerve — jogellenes állami támogatásban részesült annyiban, amennyiben az említett szerv arra korlátozódott, hogy a kérdéses állami forrásokból finanszírozott berendezéseket megvásárolja és beépítse annak érdekében, hogy azokat ezt követően átadja az önkormányzatoknak használatra, hogy ez utóbbiak vidéki és távol eső területeken biztosítani tudják a televíziós műsorszolgáltatással összefüggő közszolgáltatást, és így betöltsék az e területeken fennálló piaci hiányt.